Elton John

Den Elton Hercules John, CBE, gebuer de 25. Mäerz 1947 zu Pinner, Middlesex, Greater London als Reginald Kenneth Dwight, ass e brittesche Sänger, Komponist a Pianist.

Mat iwwer 900 Millioune verkaafte Placken an CDen"Sir Elton John in Wien*. oe 24, 22.06.2013. zielt hien zu deenen Interpreten, déi am meeschte Placken op der Welt verkaaft hunn. Eleng d'Single Candle in the Wind, déi en nom Doud vun der Prinzessin Diana nei opgeholl hat, gouf 45 milliounemol verkaaft.

Aner Hitte vun him sinn ë. a. Rocket Man, Crocodile Rock, Daniel, Goodbye Yellow Brick Road, Bennie And the Jets, Don't Let The Sun Go Down On Me, Philadelphia Freedom, Don't Go Breaking My Heart, Blue Eyes, I Guess That's Why They Call It The Blues, I'm Still Standing, Sorry Seems to Be the Hardest Word, Song for Guy, Just Like Belgium oder Nikita.

Den Elton John ass dräimol zu Lëtzebuerg opgetrueden, an zwar den 12. Dezember 2003, am Dezember 2010 an am Juni 2017, allkéiers an der Coque."Elton John spielte auch vor Juncker und dem Großherzog." wort.lu, 25. Mäerz 2022.

Literatur 
 Philip Norman: Sir Elton: the definitive biography of Elton John. Pan Books, London 2001, ISBN 0-330-37734-5.

 Um Spaweck 

 Offiziell Websäit

Kategorie:Englesch Komponisten
Kategorie:Gebuer 1947
Kategorie:Hollywood Walk of Fame
Kategorie:Englesch Sänger
Kategorie:Englesch Pianisten
Kategorie:Officier des Arts et des Lettres